proxectonos/corpus_dominio_legal_administrativo_tmp huggingface dataset:
ORDE do 22 de xullo de 2021 pola que se extingue, de oficio, a autorización do centro privado Nebrija-Pardo Bazán, das Pontes de García Rodríguez, por cesamento de actividades docentes.
Consellería de Cultura, Educación e Universidade — III. Outras disposicións — 03/08/2021

Mediante a Orde do 28 de febreiro de 2001 (DOG do 5 de abril) concédese autorización definitiva ao centro privado Nebrija-Pardo Bazán, das Pontes de García Rodríguez, para impartir educación secundaria obrigatoria e bacharelato, quedando o centro autorizado tamén para impartir educación infantil e primaria.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir, de oficio, por cesamento nas súas actividades docentes, a autorización do centro privado Nebrija-Pardo Bazán, das Pontes de García Rodríguez (A Coruña), código 15013621, con efectos do día seguinte ao da publicación desta orde no Diario Oficial de Galicia.
Artigo 2. Inscrición no rexistro de centros
A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun (1) mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous (2) meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de xullo de 2021
ORDE do 19 de xullo de 2021 pola que se fixa o prezo privado para a venda ao público dunha publicación editada pola Axencia Galega da Calidade Alimentaria (Agacal).
Consellería do Medio Rural — III. Outras disposicións — 03/08/2021

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Así mesmo, o artigo 51 da referida lei determina que os prezos privados serán fixados polas consellerías, logo do informe favorable da consellería competente en materia de facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitiralle á Consellería de Facenda e da Administración Pública o proxecto normativo xunto coa memoria económica en que se xustifiquen os aspectos anteriores. A norma que fixe este prezo deberá ser publicada no Diario Oficial de Galicia.
Na súa virtude, e segundo se recolle na Lei 1/1983, do 22 de febreiro, de normas reguladoras da Xunta e da súa Presidencia, e logo do informe favorable da Consellería de Facenda e da Administración Pública, esta consellería
Artigo único
1. Queda aprobado o prezo privado de venda ao público dunha publicación editada pola Axencia Galega da Calidade Alimentaria (Agacal) que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de xullo de 2021
ORDE do 22 de xullo de 2021 pola que se extingue, de oficio, a autorización do centro privado de educación especial de Régoa, de Cedeira, por cesamento de actividades docentes.
Consellería de Cultura, Educación e Universidade — III. Outras disposicións — 03/08/2021

Mediante a Orde do 29 de abril de 1997 (DOG do 28 de maio) autorízase a apertura e funcionamento do centro privado de educación especial de Régoa, de Cedeira.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir, de oficio, por cesamento nas súas actividades docentes, a autorización do centro privado de educación especial de Régoa, de Cedeira (A Coruña), código 15027681, con efectos do día seguinte ao da publicación desta orde no Diario Oficial de Galicia.
Artigo 2. Inscrición no rexistro de centros
A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes (1), contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous (2) meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de xullo de 2021
RESOLUCIÓN do 23 de marzo de 2021 pola que se dá publicidade dun encargo ao medio propio Tecnologías y Servicios Agrarios, S.A., S.M.E., M.P. (Tragsatec).
Instituto Galego da Vivenda e Solo — III. Outras disposicións — 05/04/2021

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, e co artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade ao seguinte encargo a medios propios coas seguintes características:
– Resolución do 22 de marzo de 2021, do director xeral do Instituto Galego da Vivenda e Solo (IGVS), pola que se lle encarga ao medio propio Tecnologías y Servicios Agrarios, S.A., S.M.E., M.P. (Tragsatec) a prestación do servizo de divulgación e apoio técnico para a xestión de axudas no ámbito das áreas de rehabilitación integral de carácter supramunicipal.
– Actividade: a realización de funcións de, por unha banda, acadar a maior divulgación, difusión e nivel de información posibles entre os cidadáns sobre o alcance das axudas tramitadas polo IGVS en materia de áreas de rehabilitación integral supramunicipais, especialmente no ámbito das correspondentes aos Camiños de Santiago, en orde a garantir a maior eficacia posible na consecución dos fins públicos perseguidos, así como a maior eficiencia na xestión dos recursos públicos, permitindo, ao mesmo tempo, transmitirlles aos cidadáns os valores que informan as actuacións públicas do IGVS no ámbito da rehabilitación, de xeito que se permita trasladar á cidadanía os avances, resultados e beneficios que se van producindo como consecuencia da súa execución, e, por outra, a realización de tarefas de apoio na xestión de axudas tramitadas polo IGVS neste ámbito.
– Natureza e alcance do encargo: encargo a medio propio, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e o punto 2 da disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde o día 1 de abril de 2021 ata o 31 de marzo de 2023, sen prexuízo da posibilidade da súa prórroga nos termos establecidos nas súas condicións técnicas.
– Financiamento: tramitouse con cargo aos orzamentos da Comunidade Autónoma de Galicia, aplicación orzamentaria 08.81.451A.227.99 e código de proxecto 2016 00009.
– O importe total máximo do encargo acadará os douscentos noventa e cinco MIL douscentos setenta e oito euros con trinta e tres céntimos (295.278,33 €).
Santiago de Compostela, 23 de marzo de 2021
EXTRACTO da Orde do 16 de marzo de 2021 pola que se establecen as bases reguladoras para a concesión, en réxime de concorrencia competitiva, das axudas para o libro galego, dirixidas á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2021 (código de procedemento CT221C).
Consellería de Cultura, Educación e Universidade — III. Outras disposicións — 05/04/2021

BDNS (Identif.): 555388.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas e entidades beneficiarias
Poderán ser beneficiarias das subvencións establecidas para a tradución aquelas persoas físicas ou xurídicas que acrediten a súa condición de editoras de acordo co establecido na presente orde.
Segundo. Obxecto
Esta orden ten por obxecto establecer as bases que regularán o procedemento de concesión de subvencións, en réxime de concorrencia competitiva, a aquelas persoas físicas ou xurídicas que acrediten a condición de editoras, de acordo co establecido na presente orde (código de procedemento CT221C).
As axudas van dirixidas a subvencionar os custos da tradución das diferentes obras literarias en formato papel ou dixital para apoiar o libro galego, no que se refire á tradución para outras linguas de obras publicadas orixinariamente en galego e a tradución para o galego de obras publicadas orixinariamente noutras linguas.
Terceiro. Bases reguladoras
Orde do 16 de marzo de 2021 pola que se establecen as bases reguladoras para a concesión, en réxime de concorrencia competitiva, das axudas para o libro galego, dirixidas á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2021 (código de procedemento CT221C).
Cuarto. Importe
A contía máxima adxudicada por medio desta orde ascende a douscentos mil euros (200.000,00 €). As axudas concederanse con cargo á aplicación orzamentaria 10.40.432A.770.0 dos orzamentos da Comunidade Autónoma de Galicia para o ano 2021, por un importe de 90.000 € e, con cargo aos orzamentos de 2022, a cantidade de 110.000 €.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no Diario Oficial de Galicia.
Santiago de Compostela 18 marzo de 2021
EXTRACTO da Resolución do 15 de marzo de 2021, da Dirección Xeral de Comercio e Consumo, pola que se acorda publicar as bases reguladoras dos premios de Artesanía de Galicia e a súa convocatoria para o ano 2021 (código de procedemento IN200A).
Vicepresidencia segunda e Consellería de Economía, Empresa e Innovación — III. Outras disposicións — 05/04/2021

BDNS (Identif.): 555046.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.go.es/bdnstrans/index).
Primeiro. Beneficiarios
Persoas e obradoiros artesáns con recoñecida traxectoria profesional e que están ou estiveron inscritos no Rexistro Xeral de Artesanía de Galicia, segundo o premio a que opten.
Segundo. Obxecto
Estas bases teñen por obxecto regular a concesión dos premios de Artesanía de Galicia como un recoñecemento á mellora continua no labor dos profesionais do sector artesán galego e contribuír ao seu desenvolvemento económico e promocional.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 13.000 euros con cargo aos orzamentos da Fundación Pública Artesanía de Galicia.
Os premios de Artesanía de Galicia constarán das seguintes categorías:
Premio Artesanía de Galicia 2021.
Dotación de 9.000 € e trofeo acreditativo.
Premio Traxectoria 2021.
Trofeo acreditativo e sen dotación económica.
Premio Bolsa Eloy Gesto 2021.
Bolsa de formación de 4.000 € e diploma acreditativo.
Quinto. Prazo de presentación de solicitudes
O prazo de presentación de candidaturas iníciase a partir das 8.00 horas do 15 de outubro de 2021 e remata ás 14.30 horas do 29 de outubro de 2021.
Santiago de Compostela, 15 de marzo de 2021
RESOLUCIÓN do 23 de marzo de 2021, da Secretaría Xeral de Educación e Formación Profesional, pola que se fai pública a convocatoria para a autorización dos centros públicos integrados, institutos de educación secundaria e centros integrados de formación profesional da Comunidade Autónoma de Galicia para a participación no programa de cursos para a formación complementaria en linguas estranxeiras do alumnado Cuale para o curso 2021/22.
Consellería de Cultura, Educación e Universidade — III. Outras disposicións — 05/04/2021

Co obxecto de realizar a convocatoria para o curso 2021/22 de autorización do Programa de cursos para a formación complementaria en linguas estranxeiras do alumnado -Cuale- nos centros públicos integrados, institutos de educación secundaria e centros integrados de formación profesional da Comunidade Autónoma de Galicia, esta secretaría xeral resolve anunciar:
Primeiro. Que a regulación e convocatoria de autorización do Programa de cursos para a formación complementaria en linguas estranxeiras do alumnado -Cuale- para o curso 2021/22 estará dispoñible no portal educativo da Consellería de Cultura, Educación e Universidade: http://www.edu.xunta.gal/portal.
Segundo. Os centros que desexen implantar o programa Cuale deberán facer a correspondente solicitude en liña completando o formulario electrónico dispoñible na aplicación á que se accede no enlace http://www.edu.xunta.es/programaseducativos no programa correspondente Cuale.
Terceiro. Que o prazo de presentación de solicitudes comezará ao día seguinte da publicación deste anuncio no
Diario Oficial de Galicia
e rematará o día 10 de xuño de 2021.
Santiago de Compostela, 23 de marzo de 2021
RESOLUCIÓN do 22 de marzo de 2021, da Secretaría Xeral de Educación e Formación Profesional, pola que se regula o bacharelato de especialización en idiomas (PluriBach) para o curso 2021/22.
Consellería de Cultura, Educación e Universidade — III. Outras disposicións — 05/04/2021

Co obxecto de estender o Programa de plurilingüismo á etapa postobrigatoria de bacharelato para o curso 2021/22, esta secretaría xeral de educación e formación profesional resolve anunciar:
Primeiro. Que na páxina web da Consellería de Cultura, Educación e Universidade (www.edu.xunta.gal) estará dispoñible a regulación e convocatoria de incorporación de centros para participar no bacharelato de especialización en idiomas (PluriBach) para o curso 2021/22.
Segundo. Que o prazo de presentación de solicitudes será ata o 30 de abril de 2021 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o programa de PluriBach deberán facer a correspondente solicitude en liña completando o formulario electrónico dispoñible na aplicación a que se accede no enlace http://www.edu.xunta.es/programaseducativos.
Santiago de Compostela, 22 de marzo de 2021
RESOLUCIÓN do 23 de marzo de 2021, da Secretaría Xeral de Educación e Formación Profesional, pola que se fai pública a convocatoria para a incorporación de novas seccións bilingües en centros sustentados con fondos públicos de ensino non universitario para o curso 2021/22.
Consellería de Cultura, Educación e Universidade — III. Outras disposicións — 05/04/2021

Co obxecto de realizar a convocatoria de autorización de novas seccións bilingües en centros sustentados con fondos públicos de ensino non universitario para o curso 2021/22, esta secretaría xeral resolve anunciar:
Primeiro. Que a regulación e convocatoria de incorporación de novas seccións bilingües para o curso 2021/22 estará dispoñible no portal educativo da Consellería de Cultura, Educación e Universidade http://www.edu.xunta.gal/portal.
Segunda. Que os centros que desexen impartir o programa de seccións bilingües deberán facer a correspondente solicitude en liña completando o formulario electrónico dispoñible na aplicación á que se accede no enlace http://www.edu.xunta.es/programaseducativos.
Terceira. Que o prazo de presentación de solicitudes comezará o día seguinte ao da publicación deste anuncio no
Diario Oficial de Galicia
e rematará o día 31 de maio de 2021.
Santiago de Compostela, 23 de marzo de 2021
RESOLUCIÓN do 22 de marzo de 2021, da Secretaría Xeral de Educación e Formación Profesional, pola que se fai pública a convocatoria para a incorporación de novos centros docentes á Rede de centros plurilingües de Galicia para o curso 2021/22.
Consellería de Cultura, Educación e Universidade — III. Outras disposicións — 05/04/2021

Co obxecto de estender o Programa de plurilingüismo a novos centros na educación primaria e na educación secundaria obrigatoria para o curso 2021/21, esta secretaría xeral de educación e formación profesional resolve anunciar:
Primeiro. Que na páxina web da Consellería de Cultura, Educación e Universidade (www.edu.xunta.gal) estará dispoñible a regulación e convocatoria de incorporación de centros para participar no Programa de ensinanzas plurilingües na educación primaria e na educación secundaria obrigatoria para o curso 2021/22.
Segundo. Que o prazo de presentación de solicitudes será ata o 30 de abril de 2021 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o Programa de plurilingüismo deberán facer a correspondente solicitude en liña completando o formulario electrónico dispoñible na aplicación a que se accede no enlace http://www.edu.xunta.es/programaseducativos.
Santiago de Compostela, 22 de marzo de 2021
RESOLUCIÓN do 22 de marzo de 2021, da Secretaría Xeral de Educación e Formación Profesional, pola que se regula o Programa plurilingüe no segundo ciclo da educación infantil (Plurinfantil) para o curso 2021/22.
Consellería de Cultura, Educación e Universidade — III. Outras disposicións — 05/04/2021

Co obxecto de estender o Programa de plurilingüismo ao segundo ciclo da educación infantil para o curso 2021/22, esta secretaría xeral de educación e formación profesional resolve anunciar:
Primeiro. Que na páxina web da Consellería de Cultura, Educación e Universidade (www.edu.xunta.gal) estará dispoñible a regulación e convocatoria de incorporación de centros para participar no Programa de ensinanzas plurilingües no segundo ciclo da educación infantil (Plurinfantil) para o curso 2021/22.
Segundo. Que o prazo de presentación de solicitudes será ata o 30 de abril de 2021 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o programa de Plurinfantil deberán facer a correspondente solicitude en liña completando o formulario electrónico dispoñible na aplicación a que se accede no enlace http://www.edu.xunta.es/programaseducativos.
Santiago de Compostela, 22 de marzo de 2021
ACORDO do 22 de marzo de 2021 polo que se aproba a oferta de emprego público para o ano 2021.
Parlamento de Galicia — III. Outras disposicións — 14/04/2021

O Estatuto de persoal do Parlamento de Galicia establece no seu artigo 17 que as necesidades de recursos humanos con asignación orzamentaria que non poidan ser cubertas mediante persoal existente e deban proverse mediante persoal de novo ingreso serán obxecto, de ser o caso, de aprobación dunha oferta anual de emprego público.
Na reunión da Mesa de Negociación da Administración do Parlamento de Galicia do 8 de febreiro de 2021 acadouse un acordo en relación coa proposta de oferta de emprego público da Administración do Parlamento de Galicia de 2020.
Non obstante, por rematar a negociación no exercicio actual e vincularse aos créditos orzamentarios do exercicio 2021, trátase da oferta de emprego público para 2021.
En consecuencia, a Mesa da Cámara, na súa reunión do 22 de marzo de 2021, e ao abeiro do disposto no artigo 17 do Estatuto de persoal do Parlamento de Galicia, aprobou a oferta de emprego público da Administración do Parlamento de Galicia para 2021, conformada polas seguintes prazas dotadas orzamentariamente:
A) Acceso libre:
B) Acceso por promoción interna.
Santiago de Compostela, 22 de marzo de 2021
EXTRACTO da Orde do 29 de marzo de 2021 pola que se establecen as bases reguladoras das axudas destinadas a persoas traballadoras do sector do espectáculo no ámbito da Comunidade Autónoma de Galicia, e se procede á súa convocatoria para o ano 2021 (código de procedemento TR820O).
Consellería de Emprego e Igualdade — III. Outras disposicións — 14/04/2021

BDNS (Idenf.): 556949.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarios
Traballadores por conta allea que estivesen contratados en empresas relacionadas co sector do espectáculo.
Segundo.
Obxecto
Esta orde ten por obxecto aprobar as bases reguladoras e convocar as axudas para compensar a perda de poder adquisitivo das persoas traballadoras do sector do espectáculo con motivo da paralización da súa actividade a causa das medidas adoptadas ocasionadas pola COVID-19, así como a fixación dos criterios e requisitos para a súa concesión para o ano 2021.
Terceiro.
Bases reguladoras
Orde do 29 de marzo de 2021 pola que se establecen as bases reguladoras das axudas destinadas a persoas traballadoras do sector do espectáculo no ámbito da Comunidade Autónoma de Galicia, e se procede á súa convocatoria para o ano 2021 (código de procedemento TR820O).
Cuarto.
Importe
Para a concesión destas axudas destínase cincocentos mil euros (500.000,00 €).
Quinta.
Prazo de presentación de solicitudes
O prazo de presentación de solicitudes será dun mes contado a partir do día seguinte á data de publicación desta orde no
Diario Oficial de Galicia
.
Santiago de Compostela, 29 de marzo de 2021
EXTRACTO da Orde do 8 de abril de 2021 pola que se establecen as bases reguladoras para a concesión de axudas, en réxime de concorrencia non competitiva, do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio, e se procede á súa convocatoria e á apertura do prazo para a adhesión dos comercios.
Vicepresidencia segunda e Consellería de Economía, Empresa e Innovación — III. Outras disposicións — 14/04/2021

BDNS (Identif.): 556809.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser persoas beneficiarias das axudas as persoas físicas maiores de idade e residentes na Comunidade Autónoma de Galicia.
Segundo.
Obxecto
O obxecto é a concesión de axudas do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio.
Terceiro.
Bases reguladoras
As bases reguladoras publícanse conxuntamente na convocatoria do programa bonos Activa comercio.
Cuarto.
Importe
Para a concesión destas axudas destínanse 10.000.000,00 € con cargo á aplicación orzamentaria 06.03.751A.480.1 dos orzamentos xerais da Comunidade Autónoma de Galicia para o ano 2021.
Quinto.
Data de activación dos bonos
Os bonos estarán dispoñibles para a súa descarga polos usuarios a partir do 3 de maio e terán una validez de tres meses.
Mediante orde da Vicepresidencia Segunda e Consellería de Economía, Empresa e Innovación poderase modificar a devandita data se razóns organizativas, sanitarias ou doutra índole así o aconsellan, e darase a oportuna publicidade.
Santiago de Compostela, 8 de abril de 2021
RESOLUCIÓN do 7 de abril de 2021 pola que se dá publicidade da ampliación do prazo de execución do encargo á empresa pública Empresa de Transformación Agraria, S.A., S.M.E., M.P. (Tragsa) para realizar as obras complementarias ás encargadas pola Resolución do 14 de decembro de 2018, da Axencia Galega de Innovación, respecto das obras de acondicionamento e urbanización da ampliación do Centro de Investigación Aerotransportada de Rozas (CIAR) en Lugo.
Axencia Galega de Innovación — III. Outras disposicións — 20/04/2021

De conformidade co previsto no artigo 8 da Lei 19/2013, do 9 de decembro, de transparencia, acceso á información pública e bo goberno e no artigo 8 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da ampliación do prazo de execución do seguinte encargo:
– Resolución do 18 de agosto de 2020, da Axencia Galega de Innovación (GAIN) pola que se encarga a Tragsa (Empresa de Transformación Agraria, S.A., S.M.E., M.P.) a realización das obras complementarias ás encargadas pola Resolución do 14 de decembro de 2018, da Axencia Galega de Innovación, respecto das obras de acondicionamento e urbanización da ampliación do Centro de Investigación Aerotransportada de Rozas (CIAR) en Lugo.
– Prazo de vixencia inicial: seis meses, a contar desde o día de sinatura da acta de replanteo (ata o 21.3.2021).
– Período polo que se amplía o prazo de execución: 60 días (ata o 21.5.2021).
Santiago de Compostela, 7 de abril de 2021
RESOLUCIÓN do 9 de abril de 2021, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 16 de decembro de 2020 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 destinadas ás entidades locais (código de procedemento MT804B) (Diario Oficial de Galicia número 260, do 29 de decembro de 2020).
Consellería de Medio Ambiente, Territorio e Vivenda — III. Outras disposicións — 20/04/2021

O artigo 19 da Orde do 16 de decembro de 2020 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 destinadas ás entidades locais (código de procedemento MT804B) establece que no prazo máximo de tres meses contados desde a data publicarase no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións ao abeiro da Orde do 16 de decembro de 2020 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 destinadas ás entidades locais (código de procedemento MT804B), segundo o anexo desta resolución.
Santiago de Compostela, 9 de abril de 2021
Norma reguladora: Orde do 16 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 destinadas ás entidades locais (código de procedemento MT804B).
Crédito orzamentario: 40.000,00 euros.
Aplicación orzamentaria: 08.03.541B-760.0, dos orzamentos xerais da Comunidade Autónoma de Galicia para o ano 2021.
Finalidade: establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2021.
Expediente, entidades beneficiarias, aplicación orzamentaria, importe adxudicado:
RESOLUCIÓN do 9 de abril de 2021, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 16 de decembro de 2020 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 (código de procedemento MT804C) (Diario Oficial de Galicia número 260, do 29 de decembro de 2020).
Consellería de Medio Ambiente, Territorio e Vivenda — III. Outras disposicións — 20/04/2021

O artigo 19 da Orde do 16 de decembro de 2020 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 (código de procedemento MT804C) establece que no prazo máximo de tres meses contados desde a data publicarase no
Diario Oficial de Galicia
a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no
Diario Oficial de Galicia
das subvencións ao abeiro da Orde do 16 de decembro de 2020 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 (código de procedemento MT804C), segundo o anexo desta resolución.
Santiago de Compostela, 9 de abril de 2021
ORDE do 22 de xullo de 2021 pola que se autoriza a baixa no Rexistro de Escolas de Música e Danza da Comunidade Autónoma de Galicia da Escola de Danza Privada Rond de Jambe, de Ferrol (A Coruña).
Consellería de Cultura, Educación e Universidade — III. Outras disposicións — 03/08/2021

Mediante a Orde do 19 de outubro de 1994 (DOG do 14 de novembro) autorízase a inclusión da Escola de Danza Privada de Rond de Jambe, de Ferrol, no Rexistro de Escolas de Música e Danza, de conformidade coa Orde do 11 de marzo de 1993, que regula as condicións de creación e funcionamento das escolas de música e danza na Comunidade Autónoma de Galicia.
A Dirección Xeral de Centros e Recursos Humanos, inicia o expediente de baixa da Escola de Danza Privada Rond de Jambe por non estar en funcionamento nos últimos cinco cursos académicos.
Conforme co Decreto 198/2020, do 20 de novembro, que establece a estrutura orgánica da Consellería de Cultura, Educación e Universidade, correspóndelle as competencias e funcións en materia de planificación, regulación e administración da ensinanza regrada en toda a súa extensión.
Por canto antecede, por proposta da Dirección Xeral de Centros e Recursos Humanos,
Artigo único. Baixa no rexistro
Autorizar a baixa no Rexistro de Escolas de Música e Danza da Comunidade Autónoma de Galicia da Escola de Danza Privada Rond de Jambe, con domicilio na rúa Magdalena, nº 200, 1º D, de Ferrol, código do centro: 15027459.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun (1) mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous (2) meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de xullo de 2021
ORDE do 24 de marzo de 2021 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 06/04/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O nomeamento de Ruperto Costa Fernández como vogal representante do sector pesqueiro no Consello de Administración da Autoridade Portuaria de Vilagarcía de Arousa.
Santiago de Compostela, 24 de marzo de 2021
CORRECCIÓN DE ERROS. Decreto 217/2020, do 3 de decembro, polo que se dispón a substitución dun membro do Consello Escolar de Galicia.
Consellería de Cultura, Educación e Universidade — II. Autoridades e persoal — 06/04/2021

Advertidos erros no citado decreto, publicado no
Diario Oficial de Galicia
, número 253, do 17 de decembro de 2020, cómpre efectuar as seguintes correccións:
Na páxina 49568, no artigo 1, referido ao cesamento de Xesús Manuel Fernández Rivas, onde di: «en representación das centrais sindicais máis representativas de Galicia», debe dicir: «en representación do profesorado nos niveis educativos correspondentes ao ámbito do ensino non universitario de Galicia, sector público».
No artigo 2, referido ao nomeamento de Xosé Manuel Nogueira Rodríguez, onde di: «en representación das centrais sindicais máis representativas de Galicia», debe dicir:«en representación do profesorado nos niveis educativos correspondentes ao ámbito do ensino non universitario de Galicia, sector público».
ORDE do 24 de marzo de 2021 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 06/04/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O cesamento de José Antonio Pérez Sieira como vogal representante do sector pesqueiro no Consello de Administración da Autoridade Portuaria de Vilagarcía de Arousa.
Santiago de Compostela, 24 de marzo de 2021
ORDE do 26 de marzo de 2021 pola que se modifica a autorización do centro privado Plurilingüe Andaina, de Culleredo.
Consellería de Cultura, Educación e Universidade — III. Outras disposicións — 08/04/2021

A representante da titularidade do centro privado Plurilingüe Andaina, de Culleredo (A Coruña), solicita a ampliación de 4 unidades de educación secundaria obrigatoria.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización e ampliar 4 unidades de educación secundaria obrigatoria no centro privado que se detalla a seguir:
Artigo 2.
Inicio da actividade
Para a posta en funcionamento das unidades que se amplían, a Xefatura Territorial da Consellería de Cultura, Educación e Universidade da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 26 de marzo de 2021
ORDE do 26 de marzo de 2021 pola que se autoriza a inclusión da Escola de Música Ateneo Musical de Bembrive, de Vigo, no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Universidade — III. Outras disposicións — 08/04/2021

O representante da Asociación Ateneo Musical de Bembrive solicita a inscrición da Escola de Música Ateneo Musical de Bembrive, no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Pontevedra achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1. Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música Ateneo Musical de Bembrive.
Provincia: Pontevedra.
Concello: Vigo.
Enderezo: Alameda do Torreiro, s/n, Bembrive.
Código do centro: 36025116.
Titular: Asociación Ateneo Musical de Bembrive.
Artigo 2. Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3. Modificación da autorización
O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de marzo de 2021
ORDE do 29 de marzo de 2021 pola que se acorda conceder as medallas ao mérito e os distintivos de permanencia de protección civil de Galicia correspondentes ao ano 2020.
Vicepresidencia primeira e Consellería de Presidencia, Xustiza e Turismo — III. Outras disposicións — 08/04/2021

Examinado o expediente de concesión de medallas ao mérito e distintivos de permanencia, correspondentes ao ano 2020, e de conformidade coa proposta formulada pola Comisión Avaliadora prevista no artigo 14 do Decreto 19/2019, do 21 de febreiro, polo que se regulan as medallas ao mérito de protección civil de Galicia e outras condecoracións (DOG nº 44, do 4 de marzo).
Primeiro. Concederlles aos/ás candidatos/as citados/as no anexo I as medallas ao mérito de protección civil da Comunidade Autónoma de Galicia, nas categorías de ouro, prata e bronce.
Segundo. Concederlles aos candidatos citados no anexo II os distintivos de permanencia de protección civil da Comunidade Autónoma de Galicia.
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 29 de marzo de 2021
CORRECCIÓN DE ERROS. Resolución do 24 de febreiro de 2021 pola que se declara a área de rehabilitación integral do conxunto histórico de Castro de Rei.
Instituto Galego da Vivenda e Solo — III. Outras disposicións — 09/04/2021

Advertidos erros na citada resolución, publicada no Diario Oficial de Galicia núm. 44, do 5 de marzo de 2021, cómpre efectuar as seguintes correccións:
Na páxina 13385, no antecedente de feito 1, onde di: «O 29 de decembro de 2020...», debe dicir: «O 13 de novembro de 2020...».
Na páxina 13387, os planos que figuran no anexo quedan substituídos polos seguintes:
RESOLUCIÓN do 25 de marzo de 2021 pola que se inscribe a Asociación Amigos do Camiño de Santiago por Lalín-Deza no Rexistro de Entidades de Promoción do Camiño de Santiago.
Consellería de Cultura, Educación e Universidade — III. Outras disposicións — 09/04/2021

Feitos:
A Asociación Amigos do Camiño de Santiago por Lalín-Deza presenta unha solicitude de inscrición no Rexistro de Entidades de Promoción do Camiño de Santiago o día 2 de marzo de 2021.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño, (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 11 de febreiro de 2021 sobre a solicitude en que se constata que a Asociación Amigos do Camiño de Santiago por Lalín-Deza persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febrero. Por iso,
Que a Asociación Amigos do Camiño de Santiago por Lalín-Deza sexa inscrita no Rexistro de Entidades de Promoción do Camiño de Santiago co número 222.
Réxime de recursos:
A presente resolución pon fin á vía administrativa. Contra ela poderase interpor potestivamente un recurso de reposición ante este mesmo órgano no prazo dun mes, contado a partir do día seguinte ao da notificación desta resolución. Tamén pode ser impugnada directamente cun recurso contencioso-administrativo, no prazo de dous meses desde a recepción desta notificación, ante esa orde xurisdicional.
En ningún caso se poderá interpor recurso contencioso-administrativo ata que o recurso de reposición, de ter sido presentado, sexa resolto expresamente ou se produza a súa desestimación presunta. O anterior de acordo co que dispoñen os artigos 123 e 124 da Lei 39/2015, do 1 de octubro, do procedemento administrativo común das administracións públicas.
Santiago de Compostela, 25 de marzo de 2021